Shallow Grave

Shallow Grave er en britisk kriminal-thriller fra 1994 regissert av Danny Boyle (hans filmdebut). Filmen handler om tre unge og vellykkede mennesker som bor sammen i et kollektiv i Edinburgh. Livene deres tar en svært dramatisk vending når de bestemmer seg for å ta inn en fjerde leieboer som viser seg å være på flukt fra noen. Hovedrollene spilles av Ewan McGregor, Christopher Eccleston og . Filmens originalmanus er skrevet av . 

Shallow Grave ble godt mottatt av kritikerne og oppnådde stor suksess i Storbritannia. Den bidro til å bane vei for Danny Boyles karriere som filmskaper. Dette var også den første store filmrollen til Ewan McGregor. 

Handling
Filmen handler om tre unge mennesker i 20-årene, legen Juliet, journalisten Alex og bokholderen David, som deler en romslig leilighet i Edinburgh og som nå er på jakt etter en fjerde leieboer. De ønsker ikke en hvilken som helst kjedelig dust og forkaster i tur og orden en rekke interessenter, men tilslutt enes de om en spennende mann ved navn Hugo. Hugo flytter inn, men etter kort tid finner de ham død på rommet og en koffert full av pengesedler under sengen. De tre havner dermed i et moralsk dilemma om hvorvidt de skal de ringe til politiet og levere pengene, eller beholde dem, noe som tvinger dem til å kvitte seg med liket. De velger å beholde pengene og foretar nødvendige grep for å sikre at ingen andre for greie på hva som har skjedd. De neste ukene bedriver de store deler av tiden med utagerende festing og dyre innkjøp. Men underveis blir lykken borte. Den ene utvikler posttraumatisk stress etter å ha kvittet seg med liket. De to andre innser at pengene egentlig tilhører farlige kriminelle. Etterhvert oppstår maktspill og intriger som til slutt ender voldelig.

Om filmen
 Popularitet 
Shallow Grave innbrakte rundt $20 millioner på verdensbasis (ca 125 millioner kr).

Den innbrakte drøyt £5 millioner (ca 50 millioner kr) i Storbritannia og ble den mest innbringende britiskproduserte filmen i Storbritannia i 1995. Den gjorde det også bra i Europa, men innbrakte bare $2,08 millioner i USA (ca 13 millioner kr).

 Anmelderne 
Filmen ble godt mottatt av anmelderne. Blant annet så gav det britiske filmbladet Empire den 5 av 5 stjerner og beskrev den som den beste britiske thrilleren på flere år. Sitat: «This is the best British thriller for years, a chilling and claustrophobic heart-stopper centring on a moral dilemma destined to fuel many a dinner party conversation». I 2023 plasserte samme magasin den på en 26. plass over de 100 beste britiske filmer gjennom tidene. Den amerikanske anmelderen Roger Ebert var ikke like fornøyd og gav den bare 2 av 4 stjerner.

Den fikk ganske god mottakelse av anmelderne i Norge. Blant annet gav Dagbladet og VG den terningkast fem, mens Aftenposten, Dagsavisen og Bergensavisen gav den tre.

 Priser 
Den ble tildelt flere priser, deriblant prisen for beste britiske film ved BAFTA, samt beste film, både ved  og ved . 

I tillegg ble Danny Boyle tildelt flere priser for regi, deriblant ved  og ved .

 Innspilling 
Opptakene ble gjort sommeren 1993 og foregikk i Glasgow, Edinburgh og Paisley i Skottland.

Filmens produksjonbudsjett var på ca £1 million.

 Annet 
I Norge gav Statens filmtilsyn den aldergrense 18 år – den høyeste grense for film. Også i Storbritannia fikk den høyeste aldersgrense – 18 år.

Rollebesetning
  som Juliet Miller: leieboer
 Christopher Eccleston som David Stephens: leieboer
 Ewan McGregor som Alex Law: leieboer
 Keith Allen som  Hugo: den nye leieboeren
 Ken Stott som Detective Inspector McCall
  som Detective Constable Mitchell (også filmens manusforfatter)
  som Cameron: en ung potensiell leieboer som blir avvist
 Jean Marie Coffey som Goth:  en potensiell leieboer som blir avvist
 Peter Mullan som Andy: en kriminell
 Leonard O'Malley som Tim: en kriminell

Soundtrack
Filmmusikken ble utgitt på CD av EMI i 1995.
  – «Shallow Grave»
  – «Shallow Grave Theme»
 Nina Simone – «My Baby Just Cares for Me»
 Simon Boswell – «Laugh Riot»
 Leftfield – «Release the Dubs»
 John Carmichael Band – «Strip the Willow»
 Simon Boswell – «Loft Conversion»
 Simon Boswell – «A Spade, We Need a Spade»
 Simon Boswell – «Shallow Grave, Deep Depression»
 Simon Boswell – «Hugo's Last Trip»
 Andy Williams – «Happy Heart»

Referanser

Eksterne lenker


Kategori:Filmer fra 1994
Kategori:Britiske kriminalfilmer
Kategori:Britiske thrillerfilmer
Kategori:Svarte filmkomedier
Kategori:Filmer regissert av Danny Boyle
Kategori:Filmer lagt til Skottland
Kategori:Filmer lagt til urbane strøk
Kategori:Engelskspråklige filmer
Kategori:Gode artikler